...और धरती पर गिर ही गया नासा का सैटेलाइट  
नासा के अनुसार निष्क्रिय हो चुका छह टन का वायुमंडलीय अनुसंधान उपग्रह धरती पर आ गिरा है। नासा ने ट्विटर पर डाले संदेश में कहा कि इसने आज ही पृथ्वी के वायुमंडल में प्रवेश किया।
नासा के अनुसार निष्क्रिय हो चुका छह टन का वायुमंडलीय अनुसंधान उपग्रह धरती पर आ गिरा है। अंतरिक्ष एजेंसी ने ट्विटर पर डाले गए एक संदेश में कहा कि इसने आज ही पृथ्वी के वायुमंडल में प्रवेश किया।  फिलहाल इसकी जानकारी नासा को नहीं है कि यह उपग्रह कहां पर गिरा है। माना जा रहा है कि इसका ज्यादातर भाग जलकर राख हो गया है। यूएआरएस नाम के इस अनुसंधान उपग्रह को नासा ने 1991 में डिस्कवरी यान के जरिये अतंरिक्ष में छोड़ा था। इसके गिरने से फिलहाल किसी नुकसान की खबर नहीं है।